CELEX: 62018TN0344
Language: sk
Date: 2018-06-04 00:00:00
Title: Vec T-344/18: Žaloba podaná 4. júna 2018 – Rubycon and Rubycon Holdings/Komisia

201808030712050852018/C 294/653442018TC29420180820SK01SKINFO_JUDICIAL20180604515111Vec T-344/18: Žaloba podaná 4. júna 2018 – Rubycon and Rubycon Holdings/Komisia
 ---documentbreak--- C2942018SK5110120180604SK0065511511Žaloba podaná 4. júna 2018 – Rubycon and Rubycon Holdings/Komisia
   (Vec T-344/18)2018/C 294/65Jazyk konania: angličtina
      Účastníci konania
   
   
      Žalobkyne: Rubycon Corp. (Ina City, Japonsko) a Rubycon Holdings Co. Ltd (Ina City) (v zastúpení: J. Rivas Andrés, A. Federle a M. Relange, advokáti)
   
      Žalovaná: Európska komisia
   
      Návrhy
   
   Žalobkyne navrhujú, aby Všeobecný súd:
   
            —
         
         
            zrušil rozhodnutie Komisie C(2018) 1768 final z 21. marca 2018 týkajúce sa konania podľa článku 101 ZFEÚ a článku 53 Dohody o EHP (vec AT.40136 – Capacitors – v rozsahu, v akom sa týka Rubycon, osobitne článok 1 písm. h), článok 2 písm. k), článok 2 ods. 1 a článok 4,
         
      
            —
         
         
            rozhodol o podstatnom znížení pokuty uloženej Rubycon podľa článku 2 napadnutého rozhodnutia na úroveň, ktorá nie je diskriminačná a z dôvodu ocenenia výnimočnej miery spolupráce Rubycon,
         
      
            —
         
         
            uložil Komisii povinnosť zaplatiť trovy konania, ktoré vznikli žalobkyniam.
         
      
      Dôvody a hlavné tvrdenia
   
   Na podporu svojej žaloby žalobkyne uvádzajú dva žalobné dôvody.
   
            1.
         
         
            Prvý žalobný dôvod je založený na tom, že napadnuté rozhodnutie vychádza z nesprávneho právneho posúdenia, pokiaľ ide o odmietnutie Komisie poskytnúť Rubycon výhodu „čiastočnej imunity“ podľa bodu 26 Oznámenia Komisie o oslobodení od pokút a znížení pokút v kartelových prípadoch (
                  1
               ) z dôvodu zvýšenej závažnosti protiprávneho konania.
         
      
            2.
         
         
            Druhý žalobný dôvod je založený na tom, že napadnuté rozhodnutie nie je dostatočne odôvodnené a vychádza z nesprávneho právneho posúdenia, pokiaľ ide o konštatovanie Komisie, že sa neodchýli od Usmernení k metóde stanovenia pokút uložených podľa článku 23 ods. 2 písm. a) nariadenia č. 1/2003 (
                  2
               ) a Rubycon neprizná dodatočné zníženie pokuty, čo je v rozpore so zásadami proporcionality a rovnosti zaobchádzania práva Únie a zásadou individualizácie trestov a sankcií.
         
      (
         1
      )	Oznámenie Komisie o oslobodení od pokút a znížení pokút v kartelových prípadoch (Ú. v. EÚ C 298, 2006, s. 17).
   (
         2
      )	Usmernenia k metóde stanovenia pokút uložených podľa článku 23 ods. 2 písm. a) nariadenia č. 1/2003 (Ú. v. EÚ C 210, 2006, s. 2).